אביטל פסטרנק

אביטל פסטרנק (נולדה ב-5 בספטמבר 1968) היא שחקנית וזמרת ישראלית.

קורות חייה

אביטל פסטרנק נולדה ברמת גן ואחר-כך משפחתה עברה לתל אביב. אמה נורית היא צברית, בת להורים ילידי פולין ואביה חיים הוא יליד ברזיל. אביטל למדה בתיכון עירוני י"ד בתל אביב, בילדותה הייתה פעילה בהצגות בשיעורי דרמה. בהיותה בת 15 התקבלה ללהקת צופי תל אביב, בה שרה והופיעה במשך מספר שנים.

בצבא שירתה פסטרנק בלהקת הנח"ל, אותה ביים צדי צרפתי. בלהקה היו איתה יואב צפיר, אילה אשרוב ושרון חזיז. ב-1989 החלה ללמוד בבית צבי וסיימה שלוש שנות לימודים בהצטיינות ב-1991. מיד בתום לימודיה נכנסה להפקת "הכבש השישה עשר" בתפקיד ענת, על פי שירים של יהונתן גפן ולחנים של יוני רכטר וקריינה בקלטת הווידאו לילדים מאת דבורה עומר "כבר לא משעמם לי". משם המשיכה עם קבוצת צעירי הקאמרי של מיקי גורביץ' שהעלתה את "אנטיגונה" ומופע קומי בשם "מעופפי רשפון". ב-1993 עברה לתיאטרון באר שבע שם שיחקה בהצגות "קיץ ועשן", "מחלת נעורים", "נוכלים ואוהבים" ו"המתחזה". ב-1995 שיחקה בהצגה "אמדאוס" בתפקיד קונסטנצה (אשתו של מוצארט), כשבתפקיד מוצרט שיחק אלון אופיר - קופרודוקציה של תיאטראות הבימה וחיפה, תפקידים אותם גילמו שניהם בבית צבי, בבימויו של גדי רול, ב-1990.

פסטרנק השתתפה במחזמר "גריז" (1995) בו שיחקה בתפקיד הנשי הראשי של סנדי דאמבורסקי לצידם של אקי אבני (דני זוקו) וצביקה הדר, בבימויו של אורי פסטר והופיעה בסרט "אתה אוהב אותי?" לצדו של אייל שכטר. היא שרה במופע "עקבות ימים: אירוע הוקרה לטוביה ריבנר" שנערך בצוותא ב-2008 בניהולו המוזיקלי של רמי הראל.

ב-1996 החלה פסטרנק להופיע עם יוני רכטר ועלי מוהר במופע "אהובתי היחידה" על כתיבתם ויצירתם המשותפת, בין השירים ששרה במופע: נגיעה אחת רכה, דג הזהב ודמעות של מלאכים. המופע רץ במשך שלוש שנים. לאחר מכן שיחקה בהבימה בהצגה "מריוס". בתיאטרון לילדים ולנוער של אורנה פורת שיחקה בהצגה "שבעה במכה אחת".
באותה תקופה כתבה והלחינה שירים והופיעה עם להקתה במועדוני מוזיקה, ביניהם הבארבי בתל אביב.

ב-2000 חזרה לתיאטרון באר שבע לשחק בהצגה:"ביבר הזכוכית" של טנסי ויליאמס בתפקיד לורה.
פסטרנק שיחקה בהצגותיו הראשונות של תיאטרון אנסמבל הרצליה: "להגיד מותר הכל", "אלוהים" (של וודי אלן), "גברת קליין" (לצידן של חנה מרון ולאורה ריבלין), ו"ירח אלבאמה" - ערב שירי ברכט וקורט וייל בעריכתה של חנה מרון.
ב-2002 שיחקה בתיאטרון באר שבע בהצגה "מים גנובים", בו הופיעה לצידן של אורנה פורת וחנה רוט. במקביל המשיכה לשחק בתיאטרון הרצליה. ב-2005 שיחקה בבית ליסין בהצגה "זהות" (לצידם של ששון גבאי ונבו קמחי).

ב-2007 יצא דיסק עם ספר של שירי ילדים שכתבה מיריק שניר והלחין מוני אמריליו ובו פסטרנק שרה.

ב-2007 שבה לתיאטרון באר שבע והופיעה בהצגות: "ילדים חורגים לאלוהים", "אפריל הקסום", "השחף" של צ'כוב ו"הביתה הביתה", מאת יהושע סובול, בו כיכבה בתפקיד הראשי של יפה קפלן.
אביטל פסטרנק שיחקה בתיאטרון באר-שבע במחזמר "קומפני" של סטיבן סונדהיים בבימויו של רפי ניב. כיום (מאי 2012) משחקת בשלוש הצגות בבאר שבע: "הרוזן ממונטה כריסטו" ו"למה לא באת לפני המלחמה", מחזה מקורי על ניצולת שואה ובתה, בו פסטרנק משחקת את חברתה המטורללת של האם. בשנת 2012 הופיעה פסטרנק בתפקיד הראשי של נורה במחזה "נורה" מאת אינגמר ברגמן.
הייתה מועמדת על תפקידה לפרס התיאטרון הישראלי לשחקנית הראשית.

בקולנוע שיחקה פסטרנק בסרטים: "מלח הארץ", "סוף שבוע בתל אביב" ו"הכול מתחיל בים". בטלוויזיה שיחקה בסדרות: "סיטון", "מיי פירסט סוני", "האמת העירומה", "גירושים נפלאים" ו"כל שבת שנייה".

הופיעה בפרסומות רבות ודיבבה כמה סרטים וסדרות, ביניהם "אנטול".

אביטל פסטרנק היא אם לשני ילדים וכיום נשואה בשנית לפסיכולוג והם מתגוררים ברמת השרון.

אביטל היא מדריכה מוסמכת לפילאטיס וOSteofit ומנחה כיום סדנאות ב"קתדרה" שברמת השרון.

תיאטרון

 הצגה  תיאטרון  מחזאי  מתרגם  במאי  תפקיד  הצגת בכורה בין חברים תיאטרון באר שבע עיבוד של חגית רכבי ניקוליבסקי לספרו של עמוס עוז איה קפלן מרץ 2014 הכל בגן תיאטרון באר שבע ג'יילס קופר עידו ריקלין איה קפלן ג'ני 7 במאי 2013 סוסים על כביש גהה בית ליסין סביון ליברכט ציפי פינס 2013 נורה תיאטרון באר שבע אינגמר ברגמן לפי בית הבובות מאת הנריק איבסן רבקה משולח כפיר אזולאי נורה 28 באפריל 2012 למה לא באת לפני המלחמה תיאטרון באר שבע עינת ברנובסקי על פי ספרה של ליזי דורון חגית רכבי ניקוליבסקי איטה 12 בנובמבר 2011 קומפני תיאטרון באר שבע סטיבן זונדהיים דניאל אפרת רפי ניב ג'ני 28 במאי 2011 הביתה הביתה תיאטרון באר שבע יהושע סובול נויה לנצט יפה קפלן 6 במרץ 2010 הרוזן ממונטה כריסטו תיאטרון באר שבע אלכסנדר דיומא האב עיבוד של עידו ריקלין לספר עידו ריקלין מרסדס מונדגו (דה-מורסרף), מרינה, נזירה תקיפה 12 באוגוסט 2009 השחף תיאטרון באר שבע אנטון צ'כוב ארז וולק נתן דטנר ארקדינה 2009 אפריל הקסום תיאטרון באר שבע מתיו ברבר על-פי ספרה של אליזבת פון ארנים רבקה משולח רועי הורוביץ ונתן דטנר רוז ארנו 2009 ילדים חורגים לאלוהים תיאטרון באר שבע מרק מדוף עידו ריקלין נויה לנצט עורכת דין 2008 אהבה וזעם תיאטרון אנסמבל הרצליה ג'ורג' פ. ווקר גאיה וילדמן גדליה בסר המזכירה 2007 זהות בית ליסין סטיבן בלבר שלומי מוסקוביץ', דניאל גנור רוני פינקוביץ' ליסה 4 במרץ 2005 מים גנובים תיאטרון באר-שבע ליטל פורת רמי דנון הבת 9 בנובמבר 2002 להגיד מותר הכל תיאטרון אנסמבל הרצליה ננו שבתאי גדליה בסר טינה 2001 אלוהים תיאטרון אנסמבל הרצליה וודי אלן בן לוין בן לוין דוריס 8 במרץ 2001 ביבר הזכוכית תיאטרון באר שבע טנסי ויליאמס ערן בניאל גדי ענבר לורה 26 בינואר 2000 מריוס תיאטרון הבימה מרסל פניול אלי מלכא מיקי גורביץ' פאני 8 ביולי 1996 שבעה במכה אחת תיאטרון לילדים ולנוער של אורנה פורת אוראנד האריס עדה בן נחום אתי רזניק 2000 גברת קליין תיאטרון אנסמבל הרצליה ניקולס רייט רבקה משולח גדליה בסר פולה המתחזה תיאטרון באר-שבע ויליאם ריילי רוברט וודרופ איזבלה 3 בדצמבר 1994 אמדאוס קופרודוקציה של תיאטראות הבימה וחיפה פיטר שאפר גדי רול מיקי גורביץ' קונסטנצה ובר (אשתו של מוצארט) 1 בינואר 1994 נוכלים ואוהבים תיאטרון באר-שבע ג'ורג' פרקר פיטר ג'יימס 1993 מחלת נעורים קופרודוקציה של תיאטראות באר-שבע והבימה פרדיננד ברוקנר עידו ריקלין עידו ריקלין לוסי 2 באפריל 1994 קיץ ועשן תיאטרון באר-שבע טנסי ויליאמס אופירה הניג נלי 1995 מעופפי רשפון תיאטרון הקאמרי דניאל לפין מיקי גורביץ' 1994 אנטיגונה תיאטרון הקאמרי סופוקלס אהרן שבתאי מיקי גורביץ' איסמנה - אחותה של אנטיגונה 14 בדצמבר 1992 תפילה תיאטרון הקאמרי גריגורי גורין ע"פ שלום עליכם בלה מורגנשטרן ורבקה משולח מארק זכארוב צייטל 23 בינואר 1992 הכבש השישה עשר תיאטרון הקאמרי יהונתן גפן ומיקי גורביץ' מיקי גורביץ' ענת 2 בדצמבר 1991

קולנוע

 סרט  במאי  תפקיד  שנה אליס דנה גולדברג 2012 הכול מתחיל בים איתן גרין אמא של בני 2008 סוף שבוע בתל אביב דרור זהבי עדינה 2008 מלח הארץ אורי ברבש נועה 2006

טלוויזיה

 סדרה/תוכנית  ערוץ  במאי  תפקיד  שנה גירושים נפלאים Yes stars עופר ויצמן ואורן שקדי האמת העירומה ערוץ 10 אורי ברבש אורנה 2009 כל שבת שנייה ערוץ הילדים אבי כהן גרושתו של יואל 2004 מיי פירסט סוני ערוץ 2 אורי ברבש סיטון ערוץ 1 אורי ברבש לאה 1995

קישורים חיצוניים

 אביטל פסטרנק באתר אישים
 אביטל פסטרנק באתר אידיבי
 אביטל פסטרנק באתר הבמה, 1 בספטמבר 2004



 רון כלף, תיאטרון ב"ש נגד הדרת נשים, באתר גלי צה"ל, 1 במאי 2012
 צבי גורן, ביקורת: נורה – הטבע האנושי, באתר הבמה, 6 במאי 2012

הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:מדבבות ישראליות
קטגוריה:מדבבים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:חברי להקת צופי תל אביב
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:חברות להקת הנח"ל
קטגוריה:ישראליות שנולדו ב-1968
קטגוריה:ישראלים שנולדו ב-1968